2026. aasta Iraani sõja kronoloogia

## Veebruar-märts
### 28. veebruar
Iisrael ja USA alustasid Iraani vastu suunatud sõjategevust õhurünnakutega, andes peamised löögid Iraani poliitilisele ja sõjalisele juhtkonnale, rakettide stardiseadeldistele ning õhutõrjele.
Tabamuse sai Iraani liidri residents ja ajatolla 'Alī Khāmene'ī hukkus. 
Surma on saanud ka Iraani kaitseminister Aziz Nasirzadeh, Iraani revolutsioonilise kaardiväe ülem kindral Mohammad Pakpour, Iraani relvajõudude staabiülem Abdolrahim Mousavi ja kaitsenõukogu juht Ali Shamkhani ning veel vähemalt neli Iraani luureministeeriumi kõrget ametnikku.
Iraani väitel hukkus rünnakutes vähemalt 201 inimest, nendest 168 hukkus Lõuna-Iraanis tütarlastekooli tabanud rünnakus.

Iraan ründas droonide ja rakettidega Iisraeli ja Pärsia lahe äärseid riike Saudi Araabiat, Araabia Ühendemiraate,
Bahreini, Kuveiti, Katari, Iraaki ning Jordaaniat ja Süüriat.
Sihtmärkideks olid nii USA sõjalised kui ka nende riikide tsiviilobjektid. Dubais sai tabamuse turismipiirkonnas asuv hotell.

Iraani revolutsiooniline kaardivägi keelas kõigil laevadel läbida Hormuzi väina.

Lennufirmad peatasid Iraani, Iraaki, Jordaaniat ja Pärsia lahe äärseid riike läbivad lennud.

### 1. märts
Iisrael jätkas õhurünnakuid Iraani sõjalisele juhtimisstruktuurile, rakettide stardiseadeldistele ning õhutõrjele. Iisraeli rünnakus Teheranile sai tabamuse Iraani revolutsioonilise kaardiväe peakorter.

USA uputas Iraani Jamaran-klassi korveti, Omaani lahes Chāh Bahāri sadamas. Kokku on USA uputanud üheksa Iraani sõjalaeva.

Iraan jätkas raketi- ja droonirünnakuid Israelile ja Pärsia lahe piirkonna riikidele. Araabia Ühendemiraatides ja Kuveidis on teated esimestest hukkunutest.

Saudi Araabia tulistas alla riiki rünnanud Iraani raketid. AÜE tulistas all 152 ballistilist raketti 165st, kaks tiibraketti ja 541st Iraani droonist 506.

Iisraelis hukkus elumaja tabamuses üheksa ja sai vigastada 45 inimest. 11 inimest on teadmata kadunud.

Hormuzi väina piirkonnas rünnati kaht tsiviillaeva. Maersk teatas, et katkestab laevaliikluse läbi Hormuzi väina.

Peale ajatolla 'Alī Khāmene'ī surma moodustati kolmeliikmelises üleminekunõukogu, kuhu kuuluvad Iraani president Mas‘ūd Pezeshkīān, ülemkohtu juht Gholam-Hossein Mohseni-Eje ja mujtahid Alīreẕā A'rāfī.

### 2. märts
Iisrael jätkas Iraani sõjalise võimekuse hävitamist. 
USA ja Iisrael on sõja esimese kolme päeva jooksul rünnanud enam kui 1200 sihtmärki.
Teheranis pihta Iraani luureministeeriumi hoone.

Iraan vastas neile rünnakutega Iisraelile ja Pärsia lahe äärsetele riikidele.

Kuveidi õhutõrje tulistas alla kolm USA hävitajat. USA on sõjategevuses kaotanud 4 meest hukkunutena.

Katari õhuvägi tulistas alla kaks Iraani Su-24 lennukit.

Iraani Punane Poolkuu teatas, et Iraanis on hukkunud 555 inimest.

Iraani proksirühmitus Hezbollah alustas rünnakuid Iisraelile. Iisrael vastas õhulöökidega  Hezbollah sihtmärkidele Lõuna-Liibanonis ja Beiruti ümbruses. 
Liibanoni valitsuse teateil on Iisraeli rünnakutes hukkunud vähemalt 52 ja viga saanud 149 inimest.

Katari riiklik energiafirma QatarEnergy teatas veeldatud maagaasi (LNG) tootmise peatamisest Iraani rünnakute tõttu. 
Sõja tõttu on tõusnud nafta ja gaasi hind maailmaturul.

### 3. märts
USA on uputanud kõik 11 Iraani sõjalaeva Omaani lahes. 
Iisrael ründas Iraanis maa-alust tuumaobjekti.

USA saatkonda Ar-Riyāḑis tabasid kaks drooni, tekitades tulekahju.

Iraani sõja algusest on hukkunud kuus USA sõjaväelast.

Iraan ründas USA õhubaasi Bahreinis
ja Omaanis Duqmi sadamas kütusemahutit, laiendades rünnatud riikide ringi.

Iraan on Araabia Ühendemiraate rünnanud 186 raketi ja 812 drooniga. Õhutõrje tõkestas 172 raketti ja 755 drooni. 13 raketti ja 57 drooni kukkusid merre. AÜE territooriumit tabas ainult üks rakett.

Iraani Punane Poolkuu uuendas hukkunute arvu ja teatas, et see on nüüd 787.

### 4. märts
Iisrael ja USA jätkavad õhulöökide andmist Iraani sõjalistele objektidele ja juhtimisstruktuurile.
USA on tabanud 2000 Iraani sihtmärki.

Iisrael ründas Teheranis suurt Iraani sõjaväekompleksi, kus asuvad revolutsioonilise kaardiväe, eliitüksuse Quds ja paramilitaarse Basiji jõudude juhtimiskeskused. 

USA on hävitanud 17 Iraani laeva, sealhulgas kõige teovõimelisema allveelaeva. Sri Lanka ranniku lähedal uputas USA allveelaev Iraani mereväe fregati.

Iisrael on hävitanud umbes 300 Iraani raketiseadeldist.

Iraan ründas vastuseks rakettide ja droonidega Iisraeli ja Pärsia lahe piirkonna riike, sealhulgas neis riikides asuvaid USA baase. Kokku on Iraan sõja algusest välja lasknud üle 500 ballistilise raketi ja üle 2000 drooni.

Prantsusmaa ei sekku konflikti, aga saadab Araabia Ühendemiraatidesse oma hävituslennukid Rafale, et kaitsta sealseid sõjaväebaase ning Vahemerele 
lennukikandja Charles de Gaulle koos eskortfregattidega. Ka NATO ülejäänud liikmed ei ole otseselt konflikti sekkunud.

### 5. märts
Iisrael teatas, et liigub edasi sõja järgmisesse faasi, täpsustamata selle sisu. Esimeses faasis hävitati 80% Iraani õhutõrjesüsteemidest ja 60% ballistiliste rakettide stardiseadmetest. Iraani võime

Admiral Brad Cooper, Lähis-Ida USA vägede eest vastutava Keskjuhatuse juht teatas, et Iraani rünnakud on vähenemas. "Ballistiliste rakettide rünnakud on esimesest päevast alates vähenenud 90 protsenti. Droonirünnakud on esimesest päevast alates vähenenud 83 protsenti."

USA palus Ukrainalt abi Iraani droonide vastu võitlemisel.

Iisrael tabas õhurünnakutega umbes 200 sihtmärki, sealhulgas kümneid ballistiliste rakettide stardiseadmeid.

Bahrein on sõja jooksul tõrjunud 75 Iraani raketti ja 123 drooni.

Iraani kinnitas, et on valmis tõrjuma USA maaväe sissetungi.

Iraanist lennanud raketid ja droonid kukkusid Aserbaidžaani Nahhitševani piirkonnas lennuvälja lähedale.

USA senat ei toetanud demokraatide ettepanekut piirata Trumpi volitusi Iraani ründamisel.

Iraagis paiknenud kurdide üksused tungisid USA ja Iisraeli õhurünnakute toel Iraani ja on hõivanud Iraani Kurdistani provintsi pealinna Marivani.

### 6. märts
USA president Donald Trump teatas, et Iraaniga ei tule mingit kokkulepet peale tingimusteta alistumise.

Iisrael sooritas massilisi rünnakuid Teheranile ja Hizbollah objektidele Beirutis.

Iraani jätkas õhurünnakuid Pärsia lahe piirkonna riikidele.

Sri Lanka võttis oma ranniku lähistel asuva Iraani sõjalaeva enda kontrolli alla.

### 7. märts
Iisrael teatas ulatuslikust rünnakulainest Teheranile ja Beirutile. 

Iraani president Masoud Pezeshkian teatas, et Iraan ei korralda enam rünnakuid naaberriikide vastu, välja arvatud juhul, kui Iraani nendest riikidest rünnatakse. Samuti vabandas ta naaberriikide ees viimastel päevadel toimunud rünnakute pärast, öeldes, et Teheranil pole piirkondlike riikidega vaenu.
Samal ajal algatas Iraan järjekordsed vasturünnakud Iisraeli ja USA vägesid võõrustavate Pärsia lahe riikide vastu.

Iisraeli sõjaväe teatel hävitati öises rünnakus Teheranile 16 Iraani sõjalennukit.

USA president Donald Trump teatas, et Iraan saab ränga hoobi osaliseks.

USA on uputanud 42 Iraani mereväe alust, väitis president Donald Trump.

### 8. märts
Iisraeli edasised õhulöögid keskenduvad Iraani naftataristu vastu.
Samuti ründas Iisrael Lõuna-Liibanoni asuvaid sõjalisi sihtmärke.

Iisraelis on nädalaga hukkunud 11 inimest ja Liibanonis üle 300 (eristamata tsiviilelanikke ja Hezbollahi relvastatud võitlejaid). Iraan teatas, et hukkunud on üle 1300 tsiviilelaniku. USA on kaotanud kuus sõdurit hukkunutena ja 18 on saanud haavata.

Iraaki, Kuveit ja Araabia Ühendemiraadid on sõja tõttu naftatootmist vähendanud.

Küprose lehe teatel vahistati riigis kaks Iraani agenti, kellest üks on Eesti kodanik.

Iraani šiiidi vaimulike Ekspertide Kogu valis riigi uueks kõrgeimaks juhiks  ajatolla 'Alī Khāmene'ī poja Mojtabā Khāmene'ī.
Iisrael kuulutas ta kohe 'legaalseks sihtmärgiks'.

### 9. märts
Iisrael ja USA jätkasid õhulöökide andmist Iraanile. iisrael jätkas rünnakutega Hezbollah'le Liibanonis.

Iraan jätkas õhurünnakuid Iisraelile ja Pärsia lahe piirkonna riikidele.

Iraan teatas, et tal ei ole mingit huvi läbirääkimiste vastu, kui ta rünnaku all on.

Türgi tulistas alla Iraanist välja lastud ja Türgi õhuruumi sisenenud ballistilise raketi.

### 10. märts
Iisraeli armee ründas Hezbollah' juhtimiskeskusi ja taristut.

Iraan alustas Hormuzi väinas miinide paigaldamist. USA ründas Iraani miinilaevu. Nafta hind tõusis päeva jooksul 115 USD/brl ja stabiliseerus 90 USD/brl juurde.

Iraani sõjas haavata saanud 150 USA sõdurit, neist kaheksa raskelt. Iraani andmetel on alates sõja algusest Iraanis hukkunud 1332 inimest.

### 11. märts
USA ja Iisrael jätkavad Iraani pommitamist.

Hormuzi väinas on saanud tabamuse kolm kaubalaeva. USA teatas, et on hävitanud 16 Iraani miiniveeskajat.

Omaani sai droonitabamuse Salalahi sadam.

Rahvusvaheline Energiaagentuur (IEA) otsustas vabastada hädaolukorravarudest 400 miljonit barrelit naftat.

### 12. märts
Iraani teatas, et Hormuzi väin jääb suletuks 
ja ründas Pärsia lahes kaht Iraagi kütteõli vedanud tankerit.

Iisrael ründas esimest korda Teherani droonidega.

Iraani uus kõrgeim juht Mojtaba Khamenei avaldas esimese pöördumise Iraani rahvale. Pöördumine oli kirjalik ja loeti ette riigitelevisioonis. Juht ise ei ole ennast avalikult näidanud.

Iraani president Masoud Pezeshkian esitas kolm nõudmist sõja lõpetamiseks: 
* Iraani legitiimsete õiguste tunnustamine
* reparatsioonide maksmine Iraanile 
* kindlad rahvusvahelised garantiid tulevase agressiooni vastu.

### 13. märts
Iraagi lääneosas kukkus alla USA tankurlennuk KC-135, 
mille tagajärjel hukkusid kõik kuus meeskonnaliiget.

Naftahinna järsu tõusu tõttu maailmaturul annab USA loa ajutiselt osta Venemaa naftat. Luba kehtib 30 päeva naftale, mis on tankeritele laaditud enne 12. märtsit.

CNN'i andmetel on hukkunud üle 2000 inimese (sõjaväelased ja tsiviilid kokku) sh:
* Iraan: üle 1300 
* Liibanon: 773
* Iisrael: 15
* Iraak: 32
* Kuveit: 6
* Araabia Ühendemiraadid: 6
* Omaan: 5
* Saudi Araabia: 2 
* Bahreinis: 2
* USA: 13 (mitmes riigis)
* Prantsusmaa: 1 (Iraagis)

### 14. märts
USA ründas sõjalisi sihtmärke Iraani Khargi saarel. Saarel olev naftataristu jäi puutumata.

Iraan tabas ja kahjustas Saudi Araabias Prince Sultani õhuväebaasis viit USA õhujõudude tankurlennukit.

USA Bagdadi saatkonda  tabas tundmatu päritolu rakett.

### 15. märts
Iraan välistas läbirääkimised USA-ga.

Iisarel ja USA jätkavad rünnakuid Iraani sõjalistele objektidele ja juhtimisstruktuurile. 
Iisrael ründab Liibanonis Hezbollah objekte. Iraan vastab rünnakutega Iisraelile ja Pärsia lahe äärsetele riikidele.

Iisraeli sõjavägi kavatseb jätkata Iraani-vastast kampaaniat veel vähemalt kolm nädalat, ütles Iisraeli sõjaväe pressiesindaja Effie Defrin.

Araabia Ühendemiraadid tulistasid all neli Iraani ballistilist raketti ja kuus drooni. Sõja algusest alates on AÜE alla tulistanud 298 ballistilisr raketti, 15 tiibraketti ja 1606 drooni. Rünnakutes on hukkunud kuus ja viga saanud 142 inimest. 

Bahrein on alates sõja algusest tulistanud alla 125 raketti ja 211 drooni.

### 16. märts
Iisrael alustas Liibanonis "piiratud" maismaaoperatsioone.

Iisrael teatas, et alustas ulatuslikku rünnakulainet Iraani linnade Teherani, Shirazi ja Tabrizi vastu.

Trump nõuab NATO riikide osalemist Hormuzi väina julgestamisel.

### 17. märts
Iisrael tappis õhurünnakus Iraani julgeolekuametniku ‘Alī Lārījānī 
ja revolutsioonilise kaardiväe vabatahtlikest koosneva Basiji üksuse juhi, kindral Gholam Reza Soleimani.
Kokku hukkus õhurünnakutes ligi 300 Basiji liiget.

USA saatkonda Iraagi pealinnas Bagdadis tabas droonirünnak.

Suurbritannia, Saksamaa, Prantsusmaa, 
Itaalia, Hispaania, Jaapan, Norra, Kanada, Austraalia ja Soome on välistanud osalemise Hormuzi väina opertasioonis.

### 18. märts
USA ründas Hormuzi väina lähedal asuvaid Iraani maaluseid raketibaase punkripurustaja-pommidega, tagamaks sealse laevaliikluse ohutust.

Iisraeli rünnakus hukkus Iraani luureminister Esmail Khatib.
Samuti jätkas iisrael rünnakuid Beirutile.

Iisrael ründas Iraani suurimat, Lõuna-Parsi gaasivälja, tekitades seal suuri purustusi ja põhjustades tulekahju.

### 19. märts
Iraan ründas Katari Ras Laffani tööstuspiirkonda, kus asuvad suur naftatehas ja maailma suurim veeldatud maagaasi tootmisrajatis. Rünnaku tagajärjel tekkisid objektidel suured tulekahjud.
Iraan on rivist välja löönud 17 protsenti Katari veeldatud maagaasi tootmisvõimsusest kolmeks kuni viieks aastaks.

### 20. märts
Iisrael teatas, et hoidub edaspidi USA palvel Iraani gaasiväljade ründamisest.

USA alustas õhuoperatsiooni Hormuzi väina avamiseks ja kaalub maavägede kasutamist Hormuzi väina või Khargi saare piirkonnas.

### 21. märts
USA ja Iisrael ründasid Kesk-Iraanis asuvat Natanzi tuumarikastamisrajatist.

Iisrael ründas Beirutis Hizbollah' sihtmärke.

Iraan tulistas kaks ballistilist raketti India ookeanis asuva USA ja Ühendkuningriigi ühise sõjaväebaasi suunas Diego Garcia saarel. Kumbki rakett sihtmärgini ei jõudnud.

Suurbritannia, Prantsusmaa, Saksamaa, Itaalia, Holland, Jaapan ja Kanada allkirjastasid ühisavalduse, milles avaldati toetust potentsiaalsele Hormuzi väina taasavamise nimel töötavale koalitsioonile. Avaldusega on ühinenud ka Austraalia, Uus-Meremaa, Taani, Norra, Rootsi, Soome, Tšehhi, Sloveenia, Rumeenia, Bahrein, Araabia Ühendemiraadid, Lõuna-Korea ja kolm Balti riiki.

Iraan on sõja algusest alates lasknud Jordaania kuningriigi pihta 240 raketti ja drooni. Õhutõrje peatas ja hävitas edukalt 222 raketti ja drooni, 18 raketti ja drooni õhutõrje ei peatanud.

### 22. märts
USA president Donald Trump ähvardas Iraani elektrijaamu rünnata ja hävitada, kui Hormuzi väina 48 tunni jooksul ei avata.
Iraan lubas vastata rünnakutega USA piirkonna liitlaste elektri ja joogivee taristule.

Iraani rakett tabas Iisraeli lõunaosas asuvat Dimona linna, kus paikneb tuumarajatis. Rünnaku tagajärjel sai vigastada vähemalt 33 inimest.

Iisrael purustas al-Qasmiyah silla Litani jõel Lõuna-Liibanonis, et takistada Hezbollah tegevust.

### 23. märts
Iraani kaitsenõukogu ähvardas mineerida kogu Pärsia lahe, kui rünnatakse Iraani rannikut või saari.
USA teatas, et on Iraaniga pidanud läbirääkimisi sõja lõpetamise üle ja lükkab selletõttu elektrijaamade ründamise 5 päeva edasi.

### 24. märts
Iraani julgeolekunõukogu uueks juhiks sai revolutsioonilise kaardiväe taustaga Mohammad Bagher Zolghadr.

Iisrael teatas, et võtab  30km laiuse tsooni Lõuna-Liibanonis kuni Litani jõeni oma kontrolli alla.

### 25. märts
USA väitel on nad Iraaniga pidanud läbirääkimisi vaherahu sõlmimiseks. Iraan eitab läbirääkimiste toimumist.
Uudised läbirääkimistest on maailmas langetanud nafta hinda.

### 26. märts
USA edastas Pakistani vahendajate kaudu Iraanile 15-punktilisele plaani sõja lõpetamiseks. Iraan saatis vahendajate kaudu USA plaanile vastuse.

Iisrael teatas Iraani revolutsioonikaardi mereväejuht Alireza Tangsiri tapmisest.

### 27. märts
Iraan korrladas raketirünnaku Saudi Araabia prints Sultani õhuväebaasile. Rünnakus sai väga tugevaid kahjustusi USA AWACS-süsteemi lennuk Boeing E-3 Sentry. KAhjustusi sai kA mitu tankerlennukit ja haavat 12 sõdurit. 

Pärsia lahe äärsed riigid nõivad USA'lt sõja lõpetamise korral Iraani vastaseid julgeolekugarantiisid. 
Iraanile surve avaldamiseks kaalub USA 10 000 täiendava maaväelase saatmist Lähis-Itta, 
et kasutada neid Hormuzi väina piirkonnas või Khargi saare hõivamiseks. 

Iisrael jätkab rünnakuid Iraanile, keskendudes Iraani sõjatööstuse hävitamisele.

Ukraina sõlmis kaitsekoostööleppe Saudi Araabiaga.

### 28. märts
Iraani toetatav Jeemeni huuthi mässuliste liikumine viis läbi sõja esimese raketirünnaku Iisraelile.

Ukraina sõlmis Katari ja AÜE'ga õhutõrjelepingu.

Araabia Ühendemiraadid tõrjusid 20 Iraani raketti ja 37 drooni. Alates sõja algusest on AÜE tulistanud alla 398 ballistilist raketti, 15 tiibraketti ja 1872 drooni. Rünnakutes on hukkunud 11 inimest.

### 29. märts
Liibanon süüdistab Iisraeli kolme ajakirjaniku hukkumises.

### 30. märts
USA president Donald Trump ütles, et võib „võtta ära Iraani nafta”, hõivata Iraani ekspordikeskuse Khargi saare ja hävitada Iraani energiataristu.
USA ametnike sõnul kaalub USA president Donald Trump sõjalist operatsiooni ligi 500 kilogrammi rikastatud uraani väljatoomiseks Iraanist.

### 31. märts
USA ründas Iraanis Isfahanis asuvat suurt laskemoonaladu punkrivastaste pommidega.

President Trump on valmis lõpetama sõja ilma Hormuzi väina avamata. USA presidendi administratsiooni pressiesindaja kinnitas, et USA kavatseb jääda esialgsete tähtaegade juurde, mille järgi sõjaline operatsioon kestab 4 kuni 6 nädalat.

## Aprill
### 1. aprill
USA president Donald Trump ütles, et USA lõpetab Iraani ründamise 2–3 nädala pärast ja et Hormuzi väina kindlustamine on nende riikide ülesanne, kes sealt naftat tahavad saada.

Kuveidi lennujaama tabas droonirünnak, kütusemahutid on leekides.

Iisraeli ja Iraani toetatud mõjuka šiialiikumise Hizbollah vahel puhkenud sõjast on Liibanonis hukkunud 1318 inimest.

## Viited